A BL első fordulójában a Liverpool elleni idegenbeli meccsel kezdett a Loki, és kiválóan helytállt. Bátran támadott, többször fenyegette az angol sztárcsapat kapuját. Az első félidő végén Dirk Kuyt betalált a debreceni kapuba, ezzel beállítva az 1-0-s végeredményt. A második fordulóban a Lyonnal küzdöttek hazai pályán - sikertelenül. Rögtön a harmadik percben Källström gólt rúgott, utána kétszer Govou talált be, végül pedig Gomis. A DVSC hiába küzdött, és akart, nem tudott találatot szerezni. A harmadik fordulóban a Fiorentina volt a DVSC ellenfele a Puskás stadionban, és szenzációs kezdés után a 2. percben vezetést szerzett a Loki Czvitkovics révén, akinek Varga József adta a gólpaszt. A vendégek sajnos hamar fordítottak, de a Loki nem adta fel és szépített az első félidőben Rudolf révén. Jobb csapat a Fiorentina, de a DVSC hihetetlen akarással hajtott, és a 2. félidőben ellenfele fölé nőtt. Coulibaly a végén szépített, igaz korábban kihagyott egy óriási ziccert, így végül Debrecen-Fiorentina 3-4.